Fjeld Andersen vant sprinten og jaktstarten i M17-klassen under Norgesmesterskapet i rulleskiskyting 2015. Han vant seks av rennene i Norgescupen i skiskyting for junior 2015/16, og vant 17-årsklassen sammenlagt denne sesongen. Han deltok i 17-årsklassen under Junior-NM i skiskyting 2016, og vant der sprinten og normaldistansen, og han fikk også sølv på stafetten i klassen 17-18 år. Han deltok også i Junior-NM på ski 2016, og vant der sprinten og 10 km fri teknikk i M17-klassen. Under NM i rulleskiskyting 2016 fikk han én medalje; han fikk bronse på jaktstarten i M18-klassen.